Pasgebore baba leef agt dae ná hy begrawe isArgieffoto Die baba is gevind nadat ’n vrou hom hoor huil en hulp ontbied het. Hy was net twee dae oud toe sy ouers hom begrawe het. Die baba, met ’n haaslip, het glo oorleef weens reënwater wat voldoende vog verskaf het. Altesaam vyf mense, waaronder drie familielede, is in verband met die voorval in hegtenis geneem. Volgens die Chinese media is dié soort voorvalle die gevolg van China se een kind-beleid. Veral gestremde kinders ontgeld dit, veral omdat arm gesinne dit moeilik vind om die mediese kostes verbonde aan ’n gestremde kind te dra. De Standaard, MailOnline